
GEOGRAFIŠKAI NUO ELEKTROS ENERGIJOS VARTOJIMO VIETŲ NUTOLUSIOS VĖJO ELEKTRINĖS NUOMOS SUTARTIS

2026 m. ______________ d.

UAB „Palangos komunalinis ūkis“, juridinio asmens kodas 152409729, adresas Ganyklų g. 34, LT-00126 Palanga, duomenys apie įmonę kaupiami ir saugomi Lietuvos Respublikos juridinių asmenų registre, toliau – Administratorius, atstovaujama [pareigos vardas pavardė], veikiančio pagal [atstovavimo pagrindas], 
ir
[Juridinio asmens pavadinimas], juridinio asmens kodas, adresas duomenys apie įmonę kaupiami ir saugomi Lietuvos Respublikos juridinių asmenų registre, toliau – Tiekėjas, atstovaujama [pareigos vardas pavardė], veikiančio pagal [atstovavimo pagrindas],
toliau Tiekėjas ir Administratorius kartu vadinami „Šalimis“, o kiekvienas atskirai – „Šalimi“,

1. SUTARTIES SĄVOKOS 
1.1. Ataskaitinis laikotarpis – reiškia kalendorinį mėnesį, per kurį bus apskaičiuojamas Vėjo elektrinės pagamintas, į elektros tinklus patiektas ir Vartojimo vietų reikmėms priskirtas elektros energijos kiekis.
1.2. Leidimas – reiškia Valstybinės energetikos reguliavimo tarybos Tiekėjui 20__ m. _______ d. išduotą leidimą gaminti elektros energiją Nr. [____], vykdant Veiklos elektros energetikos sektoriuje leidimų išdavimo taisyklių VII skyriuje ir Lietuvos Respublikos atsinaujinančių išteklių energetikos įstatymo 20¹ straipsnio 8 dalyje nurodytas sąlygas. Leidimu Tiekėjui leista generuoti galia [____] kW.
1.3. Nuomos mokestis – pagal fiksuoto įkainio kainodarą už Ataskaitinį laikotarpį apskaičiuojamas mokėjimas Tiekėjui už Vėjo elektrinės nuomą ir su ja susijusias aptarnavimo bei priežiūros paslaugas. Nuomos mokestis nėra fiksuota mėnesio kaina: jo dydis priklauso nuo faktiškai Vėjo elektrinės pagaminto, į elektros tinklus patiekto ir Vartojimo vietoms priskirto elektros energijos kiekio, Tiekėjo pasiūlyto fiksuoto 1 kWh įkainio ir pasinaudojimo elektros tinklais mokesčio.
1.4. Pasinaudojimo elektros tinklais mokestis (PETM) – už Ataskaitinį laikotarpį pagal konkrečioms Vartojimo vietoms faktiškai taikomą naudojimosi elektros tinklais paslaugos kainą (tarifą) ir pasirinktą atsiskaitymo būdą apskaičiuojama suma. Lietuvos Respublikos atsinaujinančių išteklių energetikos įstatymo 20¹ straipsnio 4 dalyje nustatyta, kad buitiniams gaminantiems vartotojams VERT nustatyta tvarka patvirtinta naudojimosi elektros tinklais paslaugų kaina nustatoma vienų kalendorinių metų laikotarpiui ir diferencijuojama pagal tinklo, prie kurio prijungtas vartotojo objektas, įtampą. 2026 m., kai konkrečiai Vartojimo vietai taikomas atsiskaitymo už elektrinės leistiną generuoti galią būdas ir objektas prijungtas prie žemosios įtampos ESO tinklo, taikoma 5,0336 Eur/kW/mėn. su PVM (4,1600 Eur/kW/mėn. be PVM, kai PVM tarifas 21 proc.) kaina. Kitiems (nebuitiniams) gaminantiems vartotojams taikomas teisės aktų nustatyta tvarka jiems galiojantis elektros energijos persiuntimo paslaugos tarifas.
1.5. Pradinė ir maksimali Sutarties vertė be PVM – Tiekėjo pasiūlyme nurodyto PK ir 2 250 000 kWh preliminaraus kiekio sandauga. Bendra pagal Sutartį Tiekėjui mokėtina suma be PVM per visą Sutarties galiojimo laikotarpį negali viršyti šios vertės, išskyrus Sutartyje ir viešuosius pirkimus reglamentuojančiuose teisės aktuose leidžiamus Sutarties vertės pakeitimus.
1.6. Preliminarus kiekis – 2 250 000 kWh per 5 (penkerių) metų Sutarties laikotarpį. Šis kiekis yra skirtas pasiūlymams palyginti ir pradinei Sutarties vertei apskaičiuoti, nėra garantuojamas ir nesukuria Administratoriui pareigos nupirkti visą nurodytą kiekį.
1.7. Tiekėjo pasiūlyto fiksuoto 1 kWh įkainis (PK) – Tiekėjo pasiūlyme nurodytas fiksuotas 1 (vienos) kWh įkainis Eur be PVM už Vėjo elektrinėje pagamintą, į elektros tinklus patiektą ir Vartojimo vietų reikmėms priskirtą elektros energijos kiekį. PK taikomas visą Sutarties laikotarpį, išskyrus Sutartyje aiškiai nustatytus jo perskaičiavimo atvejus.
1.8. Tinklo operatorius – reiškia AB „Energijos skirstymo operatorius“, prie kurio tinklo yra prijungtos Vartojimo vietos ir kuris tiekia elektros energijos skirstomojo tinklo paslaugas.
1.9. VERT – reiškia Valstybinę energetikos reguliavimo tarybą.
1.10. Vėjo elektrinė – teisės aktuose nustatyta tvarka Tiekėjo pastatyta, prie Tinklo operatoriaus skirstomojo tinklo prijungta ir visą Sutarties galiojimo laikotarpį Tiekėjui nuosavybės teise priklausanti vėjo elektrinė su ja susijusi įranga, įrengimai, konstrukcijos, kontrolės ir ryšio sistemos, galios elektronika, kitoks turtas ir (ar) kitos priemonės (taip pat jų veikimui reikalingi mechanizmai), skirtos elektros energijos gamybai ir tiekimui, kuri (kurios dalis) Sutartyje nustatytomis sąlygomis Sutarties galiojimo laikotarpiui perduodamos Administratoriui valdyti ir naudotis. Vėjo elektrinės įrengtoji galia [________] kW, adresas [__________], unikalus Nr. [_________].
1.11. Vėjo elektrinės eksploatacija – reiškia Tiekėjo vykdomus visus Vėjo elektrinės kapitalinio ir paprastojo (einamojo) remonto, eksploatacijos, aptarnavimo ir priežiūros darbus bei su tokiais darbais susijusias išlaidas, įskaitant, bet neapsiribojant, Vėjo elektrinės techninę priežiūrą, draudimą, administracines išlaidas, valdymą, apsaugą, Vėjo elektrinės reikmėms sunaudotos elektros energijos sąnaudas, žemės ir nekilnojamojo turto mokesčius, nenumatytus atvejus ir bet kokius kitus darbus bei veiksmus, užtikrinančius tinkamą Vėjo elektrinės veikimą Sutarties galiojimo laikotarpiu.
1.12. Vėjo elektrinės dalis – reiškia Vartojimo vietai priskirtą (susietą) Vėjo elektrinės dalį. Kiekvienai pagal šią Sutartį Vartojimo vietai priskirta Vėjo elektrinės dalis yra nurodyta šios Sutarties priede Nr. 1 („Vartojimo vietų duomenys“).
1.13. Vartojimo vieta – reiškia bendrosioms daugiabučio gyvenamojo namo reikmėms skirtą elektros energijos vartojimo vietą (prisijungimo tašką, turintį atskirą Tinklo operatoriaus įrengtą elektros energijos skaitiklį), kuriose bus vartojama elektros energija ir apskaitomas suvartotas jos kiekis. Konkrečiame daugiabučiame name Vartojimo vietų skaičius nustatomas pagal įrengtų bendrosioms daugiabučio gyvenamojo namo reikmėms vartojamos elektros energijos skaitiklių, kurie Tinklo operatoriaus duomenimis yra laikytini atskirais elektros objektais, skaičių.
1.14. Gaminantis vartotojas – kaip apibrėžta LR Atsinaujinančių išteklių energetikos įstatyme.

2. ADMINISTRATORIAUS STATUSAS
2.1. Tiekėjas šiuo yra informuojama, kad Administratorius yra šios Sutarties priede Nr. 1 („Vartojimo vietų duomenys“) nurodytų daugiabučių gyvenamųjų namų bendrojo naudojimo objektų administratorius, kuris atstovauja daugiabučių gyvenamųjų namų butų ir kitų patalpų savininkus santykiuose su Tiekėju pagal šią Sutartį, o taip pat įgyvendina visas šioje Sutartyje nustatytas teises ir pareigas daugiabučių gyvenamųjų namų butų ir kitų patalpų savininkų vardu ir interesais. Naudos gavėjais pagal šią Sutartį yra Priede Nr. 1 nurodytų daugiabučių gyvenamųjų namų butų ir kitų patalpų savininkai.
2.2. Sudarydamas šią Sutartį Administratorius siekia užtikrinti nekilnojamojo turto savininkų, kurių naudai jis veikia, bendrojo naudojimo objektų apšvietimui ir (ar) jų veikimo užtikrinimui reikalingos elektros energijos, taip pat nekilnojamojo turto savininkų asmeniškai naudojamos elektros energijos, kai suvartotos elektros energijos apskaita tvarkoma bendrai, įsigijimą.

3. SUTARTIES OBJEKTAS
3.1. Šia Sutartimi Tiekėjas įsipareigoja Sutartyje nustatytam terminui už užmokestį išnuomoti Vėjo elektrinę šios Sutarties priede Nr. 1 nurodytomis kiekvienai Vartojimo vietai priskirtomis dalimis ir teikti su nuoma susijusias Vėjo elektrinės aptarnavimo bei priežiūros paslaugas. 
3.2. Pagal šią Sutartį Priede Nr. 1 nurodytomis dalimis Vartojimo vietų reikmėms nuomos pagrindais priskirtoje geografiškai nutolusioje Vėjo elektrinėje elektros energija gaminama vadovaujantis Lietuvos Respublikos atsinaujinančių išteklių energetikos įstatyme įtvirtinta Gaminančių vartotojų schema. Atitinkamai šia Sutartimi Tiekėjas įsipareigoja vykdyti veiklą LR Atsinaujinančių išteklių energetikos įstatymo 201 straipsnio 8 dalyje nustatyta tvarka ir sąlygomis; eksploatuodamas atsinaujinančius išteklius naudojantį objektą (Vėjo elektrinę), veikti vadovaudamasis Administratoriaus administruojamų elektros energiją Gaminančių vartotojų interesais, užtikrinti atsinaujinančius išteklius naudojančio objekto (Vėjo elektrinės) veiklos tęstinumą ir teisės aktuose nurodytus reikalavimus atitinkančios elektros energijos gamybą  elektros energiją Gaminančių vartotojų reikmėms tenkinti. Tiekėjas patvirtina, kad Vėjo elektrinei taikoma Lietuvos Respublikos atsinaujinančių išteklių energetikos įstatymo 20¹ straipsnio 2 dalyje nustatyta pagamintos elektros energijos kiekio apskaita.
3.3. Nuomos mokestis Tiekėjui už Ataskaitinį laikotarpį apskaičiuojamas taikant fiksuoto įkainio kainodarą pagal faktiškai Vėjo elektrinės pagamintą, į elektros tinklus patiektą ir per Ataskaitinį laikotarpį Vartojimo vietų reikmėms priskirtą elektros energijos kiekį (kWh).

4. NUOMOS MOKESČIO APSKAIČIAVIMO TAISYKLĖS IR MOKĖJIMO SĄLYGOS
4.1. Nuomos mokestis už Ataskaitinį laikotarpį apskaičiuojamas pagal formulę:
NM = (kWh x PK) - PETM, kur:
NM	– 	NM – Nuomos mokestis už Ataskaitinį laikotarpį, Eur be PVM; PVM apskaičiuojamas ir sąskaitoje nurodomas atskirai pagal sąskaitos išrašymo metu galiojantį PVM tarifą;
kWh	–	Vėjo elektrinės pagamintas, į elektros tinklus patiektas ir per Ataskaitinį laikotarpį visų Vartojimo vietų reikmėms priskirtas elektros energijos kiekis kilovatvalandėmis;
PK	– 	Sutarties priede Nr. 2 „Tiekėjo pasiūlymas“ nurodytas fiksuotas 1 kWh įkainis, Eur be PVM;
PETM – už Ataskaitinį laikotarpį apskaičiuotas pasinaudojimo elektros tinklais mokestis, Eur be PVM. Kai konkrečiai Vartojimo vietai taikomas atsiskaitymas už elektrinės leistiną generuoti galią, PETM apskaičiuojamas pagal formulę PETM = G × PETMįk, kur G – Ataskaitinį laikotarpį Vartojimo vietoms faktiškai priskirta Vėjo elektrinės leistina generuoti galia, kW, o PETMįk – tam Ataskaitiniam laikotarpiui ir konkrečioms Vartojimo vietoms galiojanti naudojimosi elektros tinklais paslaugos kaina Eur/kW/mėn. be PVM. 2026 m. žemosios įtampos ESO tinkle PETMįk yra 4,1600 Eur/kW/mėn. be PVM (5,0336 Eur/kW/mėn. su 21 proc. PVM). Pasikeitus VERT patvirtintai kainai (tarifui), atsiskaitymo būdui, Vartojimo vietos statusui ar prijungimo įtampai, nuo atitinkamo pakeitimo įsigaliojimo PETM apskaičiuojamas pagal tuo metu konkrečiai Vartojimo vietai teisės aktų ir tinklo operatoriaus nustatyta tvarka taikomą kainą (tarifą). Toks PETM pasikeitimas nėra PK perskaičiavimas ir dėl jo atskiras Sutarties pakeitimas nesudaromas, išskyrus atvejus, kai imperatyvūs teisės aktai nustato kitaip. Kol pagal galiojančius teisės aktus Vartojimo vietoms taikomas visuomeninis elektros tiekimas, pagal šios Sutarties formulę apskaičiuoto Nuomos mokesčio, pridėjus PVM, tenkančio 1 kWh, dydis negali būti didesnis už VERT nustatytą ir Ataskaitinį laikotarpį galiojančią visuomeninės (standartinio plano be mėnesinio mokesčio, vienos laiko zonos) elektros energijos kainą Eur/kWh su PVM. Šiam palyginimui Nuomos mokesčio su PVM suma dalijama iš atitinkamo Ataskaitinio laikotarpio kWh kiekio.
4.2. Bet kuri Šalis turi teisę inicijuoti PK perskaičiavimą ne anksčiau kaip po 12 (dvylikos) mėnesių nuo Sutarties įsigaliojimo dienos arba paskutinio PK perskaičiavimo dienos, jeigu Lietuvos Respublikos suderinto vartotojų kainų indekso pokytis nuo atitinkamos bazinės datos yra didesnis kaip 5 proc. arba mažesnis kaip -5 proc. PK perskaičiuojamas atitinkamu indekso pokyčio procentu ir taikomas tik po perskaičiavimo faktiškai teikiamai Sutarties daliai. Perskaičiavimas įforminamas rašytiniu Šalių susitarimu. Dėl Tiekėjo vėlavimo nesuteiktai Sutarties daliai PK didinimas netaikomas. PETM pasikeitimas, įskaitant VERT patvirtintos kainos (tarifo), atsiskaitymo būdo, Vartojimo vietos statuso ar prijungimo įtampos pasikeitimą, nėra PK perskaičiavimas.
4.3. Jeigu Sutarties vykdymo metu pasikeičia PVM tarifas, PK be PVM dėl to nekeičiamas. Mokėtinai sumai taikomas sąskaitos išrašymo metu pagal teisės aktus galiojantis PVM tarifas. PVM tarifo pasikeitimas įforminamas tiek, kiek to reikalauja teisės aktai ir Sutarties keitimo taisyklės.
4.4. Jeigu PK teisėtai perskaičiuojamas pagal Sutartyje nustatytas kainų peržiūros sąlygas, atitinkamai perskaičiuojama ir maksimali Sutarties vertė tik tai Sutarties daliai, kuriai taikomas perskaičiuotas PK.
4.5. [bookmark: _Hlk47784015]Nuomos mokesčio sumokėjimui Tiekėjas per 7 (septynias) dienas pasibaigus Ataskaitiniam laikotarpiui pateikia Administratoriui detalizaciją apie kiekvienai Vartojimo vietai Vėjo elektrinėje pagamintą elektros energijos kiekį ir jai tenkančią Nuomos mokesčio dalį. Administratorius su Tiekėju atsiskaito per 30 (trisdešimt) kalendorinių dienų nuo tinkamai išrašytos ir per SABIS informacinę sistemą Administratoriui pateiktos PVM sąskaitos faktūros gavimo dienos. 
4.6. Į Įrenginio ir Paslaugų kainą/ įkainį yra įskaičiuoti visi mokesčiai ir visos Tiekėjo išlaidos, apimančios viską, ko reikia visiškam ir tinkamam Sutarties įvykdymui.
4.7. Bet kuri šalis turi teisę inicijuoti Paslaugų kainos (įskaitant visas kainos sudėtines dalis) perskaičiavimą ne anksčiau kaip po 12 (dvylikos) mėnesių nuo Sutarties įsigaliojimo dienos/paskutinio Paslaugų kainos (įskaitant visas kainos sudėtines dalis) perskaičiavimo dienos. Paslaugų kaina (įskaitant visas kainos sudėtines dalis) privalo būti perskaičiuota gavus bet kurios šalies prašymą, jeigu Lietuvos Respublikos infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, nuo Sutarties įsigaliojimo dienos ar paskutinio Paslaugų kainos (įskaitant visas kainos sudėtines dalis) perskaičiavimo dienos buvo didesnė nei 5 (penki) proc. arba mažesnė nei -5 (penki) proc. Kaina perskaičiuojama pasikeitusios infliacijos pokyčio procentu. Šalis, inicijuojanti Paslaugų kainos (įskaitant visas kainos sudėtines dalis) perskaičiavimą, privalo pateikti tinkamus įrodymus, pagrindžiančius Sutartyje nurodytų aplinkybių, suteikiančių teisę keisti Paslaugų kainą, egzistavimą, atsižvelgiant į Lietuvos statistikos departamento skelbiamus aktualius infliacijos rodiklius. Paslaugų kaina laikoma perskaičiuota, kai šalys pasirašo susitarimą dėl jos perskaičiavimo, kuris tampa neatskiriama Sutarties dalis. Susitarimas dėl kainos perskaičiavimo pasirašomas ne vėliau kaip per 10 darbo dienų nuo prašymo perskaičiuoti kainą gavimo dienos. Šalys privalo susitarime nurodyti Lietuvos Respublikos metinės infliacijos pagal suderintą vartotojų kainų indeksą reikšmę laikotarpio pradžioje ir pabaigoje, infliacijos pokytį, perskaičiuotą pradinės sutarties vertę. Perskaičiuota kaina taikoma nuo sekančio ataskaitinio laikotarpio po perskaičiavimo teikiamoms Paslaugoms. Paslaugų kainos perskaičiavimas dėl kitų mokesčių pasikeitimo, išskyrus Paslaugų kainos perskaičiavimą dėl pasikeitusio PVM, nebus atliekamas.
4.8. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo Įrenginio ar teikiamų Paslaugų Sutartyje nurodytai kainai, Sutartyje nurodyta Įrenginio ar/ir Paslaugų kaina perskaičiuojama ją didinant arba mažinant. Perskaičiavimas įforminamas Sutarties pakeitimu, kuris tampa neatskiriama Sutarties dalimi. Perskaičiuota kaina taikoma už tą Įrenginį ar Paslaugų dalį, už kurią sąskaita faktūra išrašoma galiojant naujam PVM. Jeigu Paslaugų kainos perskaičiavimą dėl pasikeitusio (padidėjusio ar sumažėjusio) PVM inicijuoja Tiekėjas, jis turi raštu kreiptis į Užsakovą ir pateikti konkrečius skaičiavimus dėl pasikeitusio PVM įtakos Įrenginio ir/ar Paslaugų kainai. Užsakovas taip pat turi teisę inicijuoti kainos perskaičiavimą dėl pasikeitusio PVM.
4.9. Jei Sutarties kaina (įskaitant visas kainos sudėtines dalis)  buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) pradinės Sutarties vertė.

5. VĖJO ELEKTRINĖS PERDAVIMAS
5.1. VE nuomos terminas – 5 (penkerių) metų laikotarpis, skaičiuojamas nuo dienos, kurią Tinklo operatoriaus administruojamoje informacinėje savitarnos sistemoje Vėjo elektrinės leistina naudoti galia priskiriama Perkančiosios organizacijos administruojamiems daugiabučiams namams (vartojimo vietoms) ir Šalys pasirašo tokį priskyrimą patvirtinantį Vėjo elektrinės perdavimo – priėmimo aktą. Jeigu galios priskyrimo ir perdavimo – priėmimo akto pasirašymo datos nesutampa, VE nuomos termino pradžia laikoma vėlesnė iš šių datų.
5.2. Tiekėjas šiuo įsipareigoja ir užtikrina, kad Vėjo elektrinė bus perduota taip, kaip nurodyta Sutarties 5.1 punkte, ne vėliau kaip iki 2026 m. gruodžio 1 d.
5.3. Kadangi Sutarties galiojimo laikotarpiu Administratoriaus administruojamų daugiabučių gyvenamųjų namų bei atitinkamai priede Nr. 1 nurodytų Vartojimo vietų sąrašas gali keistis (pvz., dėl administravimo pasibaigimo ar administravimo pradžios, patalpų savininkams (naudotojams) pageidaujant atsisakyti atitinkamai Vartojimo vietai priskirtos Vėjo elektrinės dalies nuomos), tokiu atveju Administratorius informuoja Tiekėją apie kiekvieną tokį įvykį. Tiekėjui gavus Administratoriaus pranešimą:
5.4. Vartojimo vietai, dėl kurios Sutartyje nustatyta tvarka Tiekėjas gauna Administratoriaus pranešimą nutraukti Vėjo elektrinės dalies nuomą, Vėjo elektrinės dalies nuoma tokiai Vartojimo vietai pasibaigia Administratoriaus pranešime Tiekėjui nurodytą dieną. Pasibaigus Vėjo elektrinės dalies nuomai atitinkamo Vartojimo vietos, dėl kurios Tiekėjas gavo Administratoriaus pranešimą, atžvilgiu, Tiekėjas atlieka visus reikalingus veiksmus tam, kad Tinklo operatoriaus administruojamoje informacinėje savitarnos sistemoje būtų panaikintas Gaminančio vartotojo statusas; arba
5.5. Tiekėjas įgyja pareigą priskirti Vėjo elektrinės dalį (galią) tokiai Vartojimo vietai, kurios atžvilgiu Tiekėjas gauna Administratoriaus pranešimą dėl Vėjo elektrinės dalies nuomos priskyrimo konkrečiai Vartojimo vietai. Tiekėjas atlieka visus reikalingus veiksmus tam, kad Tinklo operatoriaus administruojamoje informacinėje savitarnos sistemoje tokiai Vartojimo vietai būtų suteiktas Gaminančio vartotojo statusas. Vėjo elektrinės dalies nuoma tokiai Vartojimo vietai prasideda nuo tos dienos, kurią Tinklo operatorius priskiria atitinkamą Tiekėjo nurodytą Vėjo elektrinės dalį savo administruojamoje informacinėje savitarnos sistemoje.

6. VĖJO ELEKTRINĖS EKSPLOATACIJA
6.1. Vėjo elektrinės eksploatacija yra Tiekėjo rūpestis ir atsakomybė, todėl:
6.1.1. visos Tiekėjo išlaidos, kokios jos bebūtų ir iš ko besusidėtų, bei tiesiogiai ar netiesiogiai susijusios su Vėjo elektrinės eksploatacija, yra laikytinos įskaičiuotomis į šioje Sutartyje nustatyta tvarka apskaičiuojamo Nuomos mokesčio dydį;
6.1.2. Tiekėjas neturi teisės reikalauti iš Administratoriaus (daugiabučių gyvenamųjų namų butų ir kitų patalpų savininkų) jokių papildomų su Vėjo elektrinės eksploatacija susijusių mokėjimų ar išlaidų atlyginimo. 

7. ELEKTROS GAMYBOS IR VARTOJIMO STEBĖSENA
7.1. Kadangi nutolusios Vėjo elektrinės pagamintas elektros kiekis yra priskiriamas kiekvienai Vartojimo vietai atskirai, proporcingai pagal išdalintą ir Vartojimo vietai priskirtą Vėjo elektrinės galią, o priskyrus Vėjo elektrinės galią, pagamintas elektros energijos kiekis kilovatvalandėmis (kWh) yra kaupiamas kiekvienai Vartojimo vietai atskirai, todėl Tiekėjas įsipareigoja:
7.1.1. vykdyti kiekvienai Vartojimo vietai priskirtos Vėjo elektrinės galios sugeneruotos elektros energijos kiekio ir Vartojimo vietoje suvartoto elektros energijos kiekio stebėseną;
7.1.2. keisti Vartojimo vietai priskirtos Vėjo elektrinės dalį (galią) ją sumažinant tam, kad būtų išvengta Vėjo elektrinėje Vartojimo vietai pagamintos, sukauptos ir per teisės aktuose nustatytą kaupimo laikotarpį nesuvartotas elektros energijos kiekis;
7.1.3. keisti Vartojimo vietai priskirtos Vėjo elektrinės dalį (galią) ją padidinant tam, kad būtų efektyviai padidintas Vėjo elektrinėje Vartojimo vietai pagamintos elektros energijos kiekis, užtikrinant, kad  priskirtos Vėjo elektrinės galios sugeneruotas ir Vartojimo vietų reikmėms priskirtas elektros energijos kiekis kilovatvalandėmis sudarytų ne mažiau kaip 90% nuo viso Vartojimo vietų suvartoto elektros energijos kiekio kilovatvalandėmis.
7.2. Jeigu nepasiekiamas Sutarties 7.1.3 punkte nustatytas rodiklis, Tiekėjas kompensuoja butų ir kitų patalpų savininkų papildomas išlaidas, patirtas Administratoriui iš kito tiekėjo įsigyjant elektros energijos kiekį, kurio trūksta iki nustatyto rodiklio. Kompensacija lygi skirtumui tarp šio kiekio faktinių įsigijimo išlaidų ir išlaidų, kurios už tą patį kiekį būtų patirtos pagal šios Sutarties kainodarą. Kompensacija sumokama butų ir kitų patalpų savininkų naudai, mokėjimą atliekant Administratoriui per 30 (trisdešimt) kalendorinių dienų nuo Administratoriaus reikalavimo gavimo.

8. SUTARTIES TERMINAS
8.1. Šia Vėjo elektrinė Administratoriui yra išnuomojama 5 (penkerių) metų nuomos terminui, kuris pradedamas skaičiuoti nuo Sutarties 5.1 punkte nurodytos dienos.

9. KITOS TIEKĖJO PAREIGOS
9.1. Tiekėjas įsipareigoja tinkamai vykdyti Vėjo elektrinės eksploataciją, įskaitant, bet neapsiribojant, savo sąskaita atkuriamąją verte apdrausti Vėjo elektrinę nuo gaisro, stichinių nelaimių, avarijų, trečiųjų asmenų veiklos ir kitų rizikų visam Sutarties galiojimo laikotarpiui.
9.2. Tiekėjas įsipareigoja ne rečiau kaip 1 (vieną) kartą per kalendorinius metus atlikti reguliarią Vėjo elektrinės bei jos įrenginių patikrą ir įvertinti tiek bendrą Vėjo elektrinės, tiek mechaninį Vėjo elektrinėje esančios įrangos funkcionalumą, Vėjo elektrinės saugumą užtikrinančios įrangos funkcionavimą, fiksuoti matomus įrangos pažeidimus ir pan.
9.3. Tiekėjas įsipareigoja užtikrinti Vėjo elektrinės, įskaitant joje esančių įrenginių, veikimą ir techninę priežiūrą. Įvykus avarijai ar sutrikimui, tiekėjas greičiausiai techniškai įmanomu laiku, bet ne vėliau kaip per 10 (dešimt) kalendorinių dienų nuo sužinojimo apie avariją ar sutrikimą dienos, turi atstatyti VE ir joje esančių įrenginių veikimą, išskyrus atvejus, kai tiekėjas su perkančiąja organizacija susitaria dėl kitokio termino.

10. KITOS ADMINISTRATORIAUS PAREIGOS
10.1. Administratorius įsipareigoja patvirtinti Vartojimo vietų elektros vartotojo statuso pakeitimą į Gaminančių vartotojų statusą Tinklo operatoriaus savitarnos svetainėje arba kitais Tinklo operatoriaus pasiūlytais (nustatytais) patvirtinimo būdais per 3 (tris) darbo dienas nuo dienos, kurią Tinklo operatorius atsiunčia informacinį pranešimą apie reikalingą statuso patvirtinimą.

11. SUTARTIES NUTRAUKIMAS PRIEŠ TERMINĄ 
11.1. Sutartis gali būti nutraukta Šalių raštišku susitarimu.
11.2. Sutartis gali būti neteismine tvarka Tiekėjo iniciatyva vienašališkai nutraukta šiais atvejais:
11.2.1. tik dėl svarbių priežasčių, kurios negali priklausyti nuo Tiekėjo valios – įspėjus raštu Administratorių ne vėliau kaip prieš 30 (trisdešimt) kalendorinių dienų iki numatomo nutraukimo. Tokiu atveju Tiekėjas privalo visiškai atlyginti Administratoriaus patirtus tiesioginius nuostolius;
11.2.2. jeigu Administratorius iš esmės pažeidžia Sutartį – įspėjus raštu Administratorių ne vėliau kaip prieš 14 (keturiolika) kalendorinių dienų iki numatomo nutraukimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje.
11.3. Sutartis gali būti neteismine tvarka Administratoriaus iniciatyva vienašališkai nutraukta dėl esminio Sutarties pažeidimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje, o taip pat šie atvejai: 
11.3.1. kai Tiekėjas daugiau kaip 14 (keturiolika) kalendorinių dienų nuo Sutartyje nustatyto termino pabaigos Tiekėjui neperdavė Vėjo elektrinės kaip nurodyta Sutarties 5.1 punkte;
11.3.2. jei Elektrinė pasidaro netinkama naudoti pagal tiesioginę paskirtį; 
11.3.3. kai Tiekėjas per Administratoriaus nustatytą protingą terminą nepašalina teikiamų su nuoma susijusių Vėjo elektrinės aptarnavimo bei priežiūros paslaugų trūkumų; 
11.3.4. kai Tiekėjo kvalifikacija nebeatitinka Sutartyje ir (ar) pirkimo dokumentuose nurodytų minimalių kvalifikacinių reikalavimų ir šie neatitikimai nebuvo ištaisyti per 14 (keturiolika) dienų nuo kvalifikacijos tapimo neatitinkančia dienos ir (ar) Tiekėjas netenka teisės verstis Sutartyje nurodyta veikla; 
11.3.5. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija; 
11.3.6. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.

12. ŠALIŲ ATSAKOMYBĖ
12.1. Tiekėjui neperdavus Vėjo elektrinės iki Sutarties 5.2 punkte nustatyto termino, Tiekėjas įsipareigoja mokėti Pirkėjui baudą, kurios dydis – 3 (trys) procentai nuo bendros Sutarties vertės be PVM.
12.2. Jei kuri nors iš šios Sutarties Šalių neįvykdo ar netinkamai vykdo savo įsipareigojimus pagal šią Sutartį, kita Šalis turi teisę pareikalauti, kad įsipareigojimų nevykdančioji Šalis atlygintų kitai Šaliai visus dėl tokio nevykdymo patirtus nuostolius.
12.3. Jeigu Šalis neįvykdo įsipareigojimų pagal šią Sutartį ar netinkamai juos įvykdo, ji atsako visais atvejais, jeigu neįrodo, kad įsipareigojimų neįvykdė ar netinkamai juos įvykdė dėl aplinkybių, kurios pagal įstatymą pripažįstamos aplinkybėmis, kurioms esant Šalis nuo atsakomybės atleidžiama, t. y. nenugalimo jėgos (force majeure) aplinkybės arba aplinkybės, dėl kurių atsakomybė netaikoma.

13. ASMENS DUOMENŲ TVARKYMAS
13.1. Šalys, vykdydamos šią Sutartį, veikia kaip savarankiški duomenų valdytojai.
13.2. Šalis, veikianti kaip duomenų valdytoja, pati bus atsakinga už tai, kad asmens duomenys būtų tvarkomi teisėtai, vadovaujantis visais kiekvienai Šaliai kaip asmens duomenų valdytojui taikytinais teisės aktais, įskaitant, bet neapsiribojant, 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų duomenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas)  (toliau – BDAR).
13.3. Šalis, tiek, kiek taikoma jos atliekamam savarankiškam asmens duomenų tvarkymui pagal Sutartį, užtikrins duomenų subjektų teisių numatytų BDAR įgyvendinimą.
13.4. Tiekėjas informuoja, kad šios Sutarties vykdymo, teisės aktuose nustatytų prievolių vykdymo pagrindu, Tiekėjas, kaip duomenų valdytojas, tvarkys Administratoriaus perduotus duomenis tik tinkamo įsipareigojimų pagal šią Sutartį vykdymo tikslu. Tiekėjas asmens duomenis tvarko vadovaudamasis teisės aktų reikalavimais ir Administratoriaus nustatytomis asmens duomenų tvarkymo taisyklėmis.
13.5. Administratorius patvirtina, kad Tiekėjui pateikti asmens duomenys yra tvarkomi teisėtai. Administratorius privalo nedelsdamas informuoti Tiekėją apie bet kokias konkrečias tvarkymo priemones, kurios yra būtinos Tiekėjui perduotų asmens duomenų atžvilgiu.
13.6. Vykdydama Sutartį Tiekėjas gali tvarkyti Administratoriaus perduotus asmenų asmens duomenis veikdama kaip asmens duomenų valdytojas arba, išimtiniais atvejais, kaip duomenų tvarkytojas. Jei nesusitarta kitaip, tais atvejais, kai Tiekėjas veikia tik kaip duomenų tvarkytojas, bus taikomos duomenų tvarkymo prievoles reglamentuojančios sąlygos, išdėstytos Tiekėjo privatumo politikoje.
13.7. Asmenys, kurių asmens duomenis tvarko Tiekėjas, turi įstatymų nustatytą teisę gauti informaciją apie Tiekėjo tvarkomus jų asmens duomenis ir reikalauti, kad Tiekėjas ištaisytų ar panaikintų jų asmens duomenis, laikydamasi taikomų teisinių apribojimų. Priklausomai nuo aplinkybių, Administratorius ir jo atstovai taip pat gali turėti teisę apriboti duomenų tvarkymą; teisę nesutikti su duomenų tvarkymu; teisę reikalauti ištrinti asmens duomenis; ir teisę į asmens duomenų perkeliamumą.

14. BAIGIAMOSIOS NUOSTATOS
14.1. Šalys pareiškia, kad kiekviena iš jų, vadovaujantis galiojančiais įstatymais ir kitais teisės aktais, turi teisę ir reikiamus įgaliojimus sudaryti šią Sutartį, bei vykdyti visus šia Sutartimi prisiimtus įsipareigojimus visą šios Sutarties galiojimo laiką.
14.2. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais kontaktais:
Tiekėjui:
Adresas: _________________
El. paštas: _________________
Telefonas: _________________ 

Administratoriui:
Adresas: _________________
El. paštas: _________________
Telefonas: _________________ 
14.3. Šalys įsipareigoja pasikeitus Šalies pavadinimui, adresams (įskaitant elektroninio pašto), telefono numeriui, apie tai nedelsiant raštu informuoti kitą Šalį. Nesant tokio pranešimo, visi dokumentai ar pranešimai vykdant šią Sutartį siunčiami (arba pristatomi) paskutiniu žinomu Šalies adresu ir laikomi įteiktais tinkamai.
14.4. Šios Sutarties sąlygos gali būti keičiamos ir papildomos tik Šalių raštišku susitarimu, kuris tampa neatskiriama šios Sutarties dalimi.
14.5. Visi ginčai, kilę dėl šios Sutarties įgyvendinimo, sprendžiami derybų keliu. Neišsprendus ginčo derybų keliu, jis sprendžiamas teisme Lietuvos Respublikos įstatymų numatyta tvarka.
14.6. Prie šios Sutarties pridedami ir jos neatsiejama dalimi laikomi šie priedai:
Priedas Nr. 1 – Vartojimo vietų duomenys;
Priedas Nr. 2 – Tiekėjo pasiūlymas

ŠALIŲ ATSTOVŲ PARAŠAI:

	Administratoriaus vardu:
	
	Tiekėjo vardu:

